מוטי גיטיק הוכיח כי חוזק ההתיישבות של שלילת SCH הוא בדיוק קיום מונה מדיד formula_8 מסדר מיטשל formula_24. הוא הראה זאת, מצד אחד, על ידי בניית כפייה שמשאירה את formula_8 מדיד אך מגדילה את קבוצת החזקה שלו לעוצמה formula_24. כפייה זו מבוססת על בנייה דומה של סילבר, שהשתמשה במונה על-קומפקטי. מצד שני, על ידי שימוש בתורת המודלים הפנימיים, הוא הוכיח כי אם SCH נכשלת במונה מסוים, אז יש מודל פנימי עם מונה מדיד formula_8 מסדר מיטשל formula_24.
מנחם מגידור הוכיח כי שלילת SCH במונה המינימלי האפשרי, formula_21, היא עקבית תחת הנחת קיום מונה על קומפקטי. במודל שמתקבל, מתקיים formula_30 לכל מספר טבעי אבל formula_31. תוצאה זו מדגימה כי משפט סילבר אינו תקף במונים מקופינאליות בת מנייה. בהמשך, מגידור ושלח שיפרו את הבנייה הזו והראו כי ניתן להשיג formula_32 לכל סודר בן מנייה אינסופי formula_33.
השאלה האם ייתכן כי formula_34, כאשר formula_21 גבולי חזק, היא בעיה פתוחה מרכזית בתורת הקבוצות.
רוג'ר מקברייד אלן
רוג'ר מקברייד אלן (נולד 26 בספטמבר 1957) הוא סופר מדע בדיוני אמריקאי. נולד בברידג'פורט, קונטיקט ובילדותו גר בוושינגטון די. סי., בוגר אוניברסיטת בוסטון (1979).
מספריו תורגמו לעברית "טבעת כארון" ו"הכדור שנופץ" (ספר המשך), שניהם מסוגת מדע בדיוני טכנולוגי קלאסי.
אלפרד סומר
אלפרד (אל) סומר (באנגלית: Alfred (Al) Sommer; נולד ב-1942) הוא רופא עיניים ואפידמיולוג אמריקאי, חבר סגל אוניברסיטת ג'ונס הופקינס שבבולטימור, מרילנד בארצות הברית. סומר זכה להכרה בינלאומית בשל המחקר שלו אודות ויטמין A במהלך שנות ה-70 וה-80, במסגרתו גילה כי שימוש במינון מוגבר של ויטמין A לטיפול בילדים לקויי ראייה, לא רק שמשפר את ראייתם, אלא אף מוריד את שיעור התמותה בקרבם בשיעור ניכר של עד 34 אחוזים. בעקבות גילויו, הבנק העולמי הגדיר את הטיפול הרפואי באמצעות ויטמין A כאחת מההתערבויות הרפואיות היעילות והחסכוניות שזוהו עד כה בעולם.
ביוגרפיה.
סומר נולד בשנת 1942 בעיר ניו יורק שבארצות הברית. הוא סיים לימודי רפואה ביוניון קולג' שבסקנקטדי, ניו יורק בשנת 1963. בהמשך קיבל סומר תואר "דוקטור לרפואה" מבית הספר לרפואה שבאוניברסיטת הרווארד בשנת 1967, וכן תואר "מאסטר לרפואה" מאוניברסיטת ג'ונס הופקינס בשנת 1973. כיום סומר הוא פרופסור לאפידמיולוגיה ובריאות בינלאומית, וכן פרופסור לרפואת עיניים באוניברסיטת ג'ונס הופקינס. בין השנים 1990–2005 היה סומר דיקן אוניברסיטת ג'ונס הופקינס, כאשר במהלך כהונתו סייע בגיוס כספים ובהרחבה חסרת תקדים של המחקר באוניברסיטה.
בעקבות מחקרו של סומר אודות השפעותיו החיוביות של ויטמין A, הוא זכה בשנת 1997 בפרס לסקר, וכן בפרס דנונה הבינלאומי לתזונה בשנת 2001.
בשנת 2008 סומר נבחר כחבר הדירקטוריון של קרן לסקר, האחראית בין השאר על הענקתו של פרס לסקר, הפרס הנחשב ביותר כיום בעולם בתחום רפואת העיניים.
בזכות ההשפעה הרבה שהיו למחקריו, בחודש יוני 2013 הוכרז כי לפרופסור סומר מוענק פרס דן דוד לשנת 2013.
נכון ל-2013 עוסק סומר במחקר חדש, במטרה להבין את מלוא השפעתו של ויטמין A, ואת ההשלכות של מחסור בו אצל בני אדם.
מלגת סומר.
בשנת 2004, אוניברסיטת ג'ונס הופקינס יסדה תוכנית מלגות חדשה בסכום של 22 מיליון דולרים, כאשר לכבודו של ד"ר סומר כינויים של החוקרים נקבע כ"סומרים".
גולן יוכפז
גולן יוֹכְפָּז (נולד ב-16 בינואר 1974) הוא עיתונאי, מגיש ועורך חדשות ישראלי המשמש מנכ"ל תאגיד השידור הישראלי ומגיש ב-103FM. בעבר ניהל את המכון הישראלי לעיתונות והיה מנכ"ל "חדשות 10" (לימים חדשות 13").
ביוגרפיה.
יוכפז החל את דרכו בגלי צה"ל ככתב ביהודה ושומרון בשנת 1992.
בין השנים 1998 – 2013, כאזרח עובד צה"ל, שימש כעורך הראשי וכמגיש, לצידו של המגיש הראשי מיכה פרידמן, של יומן הבוקר של גלי צה"ל, "בוקר טוב ישראל", שזכתה מספר פעמים בפרס מפקד גלי צה"ל. הוא זכה בפרס פעמים נוספות: בשנת 1999, ערך יוכפז והגיש פרויקט רדיו מיוחד בשם "1900 ומשהו", במסגרתו נשלחו העיתונאים הבכירים בתחנה לנקודות על פני הגלובוס ששינו את פני האנושות במאה העשרים. התוכנית זכתה בפרס מפקד גלי צה"ל בשנת 2000. בשנת 2008, ערך והגיש יוכפז פרויקט בשם "60/360", שבמסגרתו עיתונאי גלי צהל בהווה ובעבר חזרו אל אירועים מרכזיים בתולדות מדינת ישראל, שאותם סיקרו בתחנה, ועליו זכה יוכפז בפרס מפקד גלי צה"ל. בשנת 2006 ערך והגיש משדר מיוחד "חום יולי אוגוסט" לסיכום אירועי מלחמת לבנון השנייה, יחד עם יעל דן בגלי צה"ל, תוכנית שזכתה בפרס מפקד גלי צה"ל.
בין השנים 2000 – 2008 שימש במקביל לעבודתו בגלי צה"ל, כעורך הראשי של התוכנית "כלבוטק" בהגשת רפי גינת ששודרה בערוץ 2.
בין השנים 2001 – 2013 ערך יוכפז והגיש בגלי צה"ל את מיזם הזיכרון "עוד מעט נהפוך לשיר המשודר בגלי צה"ל להנצחת חללי מערכות ישראל. המיזם זכה בשורת פרסים, בהם פרס לתוכנית הרדיו הטובה ביותר בתחום התרבות לשנת 2009 במסגרת כנס העיתונאים השנתי, ופרס מפקד גלי צה"ל לשנת 2006. בשנת 2012 ראה אור אלבום המורכב משני תקליטורים, ובו ארבעים משירי המיזם שהוקלטו לאורך השנים.
בפברואר 2002 נבחר יוכפז על ידי ועדת האיתור שהקים שר הביטחון אז, אהוד ברק, כאחד מארבעת המועמדים הסופיים לתפקיד מפקד גלי צה"ל.
בין השנים 2004 – 2006 שימש כעורך ומגיש בתוכנית "העולם הבוקר" של רשת ששודרה בערוץ 2, יחד עם עינב גלילי.
ב-2006 יצר, יחד עם הבמאי נפתלי גליקסברג, את הסרט "אזעקת אמת", ששודר בערוץ 2, שהיה סרט התעודה הראשון שפרס את שורת המחדלים המדיניים והצבאיים במלחמת לבנון השנייה.
בין השנים 2008 – 2013 שימש כעורך הראשי של התוכנית "אולפן שישי"בערוץ 2, שהוגשה באותה תקופה על ידי יאיר לפיד ומאוחר יותר על ידי דני קושמרו.
בינואר 2013 מונה למנכ"ל חברת החדשות של ערוץ 10, לאחר עזיבתו של המנכ"ל היוצא ראודור בנזימן. בעקבות כך וכדי למנוע ניגוד עניינים, הפסיק את עבודתו כעורך הראשי של יומן הבוקר של גלי צה"ל, "בוקר טוב ישראל". ומספר חודשים לאחר מכן, ביולי 2013, הפסיק גם את הגשת התוכנית.
במרץ 2014 הגיש יוכפז תביעה נגד גלי צה"ל בגין פיטורים שלא כדין ופגיעה בשמו הטוב על סך של 1.3 מיליון ש"ח. התביעה התקבלה בחלקה, ונקבע שעל גלי צה"ל לשלם ליוכפז כ-372,000 ש"ח, בתוספת 35,000 ש"ח הוצאות משפט.
במרץ 2015, במהלך הבחירות לכנסת העשרים, עמד יוכפז במרכז עימות מול לשכת ראש הממשלה, כאשר הודיע שחדשות 10 תוותר על ריאיון עם ראש הממשלה, לאחר שנתניהו הטיל ווטו על עיתונאי החברה, רביב דרוקר, כמראיין.
לאחר מיזוג ערוץ 10 והזכיינית רשת בינואר 2019 יוכפז המשיך בתפקידו כמנכ"ל חברת החדשות אשר שינתה את שמה ל-"חדשות 13. בסוף מאי 2019 עזב את תפקידו, זאת על רקע חילוקי דעות מקצועיים כבדים בינו לבין נציגי בעלי השליטה בחברה.
בפברואר 2020 החל להגיש תוכנית אקטואליה יומית ברדיו 103fm יחד עם העיתונאית אילה חסון, שכעבור חודש עזבה ובמקומה הצטרפה ענת דוידוב. התוכנית משודרת בימים ראשון עד רביעי בין 07:00 ל־09:00 בבוקר.
בפברואר 2021 מונה למנכ"ל הראשון של "המכון הישראלי לעיתונות" על ידי נשיאת המכון, דליה דורנר.
באוגוסט 2022 נבחר למנכ"ל תאגיד השידור הציבורי "כאן".
יוכפז נשוי ואב לשלושה ומתגורר ברמת גן.
נאטאנבי
מוגרוסי
אדוורול
אדֶוֶורוּל (ברומנית: Adevărul, בתרגום מילולי: "האמת") הוא יומון רומני מרכזי, שהוקם בבוקרשט בשנת 1888 על ידי אלכסנדרו בלדימן (1832–1898). לאמיתו של דבר הוא הוצא לאור 16 שנה קודם לכן ביאשי בשנים 1871–1872 אך ב-13 גיליונות בלבד. "אדוורול" הופיע בבוקרשט בין 15 באוגוסט 1888 ובין 1916 ואחר כך שוב בשנים 1919–1937. אחרי שהוצא מחוץ לחוק על ידי הממשלה הימנית קיצונית בראשות גוגה- א.ק. קוזה התאפשר לו להופיע שוב אחרי סיומה של מלחמת העולם השנייה בשנים 1946–1951. בשנת 1951 חלק "אדוורול" את גורלם של העיתונים הלא קומוניסטים שהוצאו זה אחר זה מחוץ לחוק על ידי המשטר הטוטליטרי הקומוניסטי.
בעיתון "אדוורול" כתבו במאות ה-19 וה-20 כמה מגדולי הסופרים של רומניה – יון לוקה קאראג'אלה (חלק מהרשימות וההומרסקות "Momente şi schiţe"), טודור ארגזי, ג'ורג'ה קושבוק, פנאיט איסטרטי, מירצ'ה אליאדה, ג'ורג'ה טופרצ'אנו, זכריה סטאנקו, מיכאיל סדוביאנו, ג'ורג'ה קלינסקו ואחרים.
בימים הראשונים אחרי המהפכה הרומנית בדצמבר 1989 העיתון "סקנטייה" ("Scînteia" – הניצוץ) שהיה עד אז הביטאון הרשמי של המפלגה הקומוניסטית הרומנית השלטת, שינה את שמו לזמן קצר ל""סקנטייה פופורולוי" (Scînteia Poporului – "הניצוץ של העם") והחל מ-25 בדצמבר 1989 תחת השם בעל המטען ההיסטורי "אדוורול".
העיתון, שהכריז את עצמו כעצמאי ואימץ קו פוליטי שמאלי, תומך ב"חזית ההצלה הלאומית" ובוקרתי כלפי חוגי האופוזיציה האנטיקומוניסטית. הוא נכתב במשך מספר שנים על ידי חברי המערכת של "סקנטייה" לשעבר. עם הזמן העיתונאים הצעירים שלא היו קשורים ל"סקנטייה" להשיג רוב במערכת והעיתון התנתק ממורשת הביטאון הקומוניסטי. בשנת 2006 הוא נקנה על ידי איש העסקים הרומני דינו פטריצ'ו שהקים בהזדמנות הזאת את קונצרן המדיה "אדוורול הולדינג".
החל מ-6 בדצמבר 2010 התחילה להופיע גם מהדורה של העיתון ברפובליקה מולדובה, העיתון בקישינאו מופיע ב-7,000 עותקים והוא הראשון הנערך ונכתב יחד על ידי עיתונאים מרומניה ורפובליקה מולדובה.
ל"אדוורול" יש גם מוסף לתרבות וספרות בשם "אדוורול קולטורל וארטיסטיק" (Adevărul Literar și Artistic).
"אדוורול" ו"אדוורול הולדינג".